**Literāro darbu konkursa “Ventspils pēc 100” nolikums**

Konkursa moto-

Lai veidotu nākotni, nekas nav tik nepieciešams kā sapnis par to (Viktors Igo).

Konkursu izsludina-

Ventspils pilsētas pašvaldības iestāde “Ventspils bibliotēka”, adrese Akmeņu iela 2, Ventspils.

Konkursa mērķis-

izmantojot jebkuru literatūras žanru, rosināt radoši paust savas domas un izjūtas, atbilstoši konkursa tēmai.

Konkursa dalībnieki-

konkursā var piedalīties ikviens, kurš uzrakstījis konkursa nolikumam atbilstošu un līdz šim nepublicētu darbu latviešu valodā.

Iesniedzamais konkursa darbs-

daiļdarbs (autora brīvi izvēlētā žanrā), kura apjoms nepārsniedz A4 formāta lapu. Darbs jānoformē datorrakstā (Times New Roman, burtu lielums 12 punkti, atstarpe starp rindām 1,5 punkti).

Darba iesniegšana –

personīgi līdz 28.jūlija plkst. 16.00 Ventspils Galvenajā bibliotēkā Akmeņu ielā 2, III stāvā, vai pa pastu (pasta zīmogs – 27.jūlijs), vai elektroniski [biblioteka@ventspils.lv](mailto:biblioteka@ventspils.lv) .

Darbam jāpievieno slēgta aploksne, vai otrs e-pasta sūtījums, kurā norādīts autora vārds, uzvārds un kontaktinformācija (e-pasta adrese vai telefona numurs), un konkursa darba nosaukums.

Vērtēšanas kritēriji-

* darba atbilstība konkursa nolikumam
* domas oriģinalitāte

Darbu vērtēšanas komisijas sastāvs-

Astra Pumpura- Ventspils bibliotēkas direktore,

Gundega Mertena- laikraksta “Ventas Balss” galvenā redaktore,

Andra Konste- Starptautiskās Rakstnieku un tulkotāju mājas direktore,

Solvita Ūdre- Ventspils muzeja direktore

Balvu fonds-

Grāmatnīcas dāvanu kartes kopsummā 100 EUR vērtībā. Balvu fonda sadale, saskaņā ar vērtēšanas komisijas lēmumu, notiek pēc iesniegto darbu izvērtēšanas rezultātu apkopošanas.

Uzvarētāju paziņošana-

konkursa uzvarētājus publiski paziņos un sveiks Grāmatu svētkos Rātslaukumā 2018.gada 4.augustā plkst. 14.00. Uzvarētāji uz apsveikšanas pasākumu tiks uzaicināti telefoniski vai pa e-pastu.

Konkursa darbi tiks ievietoti Ventspils bibliotēkas tīmekļa vietnē [www.biblioteka.ventspils.lv](http://www.biblioteka.ventspils.lv) , uzvarētāju darbi – publicēti laikrakstā “Ventas Balss”.

Telefons uzziņām – 63623231